“Hokimliklarning avtomobil sotib olishi keskin kamaydi” — Antikorruptsiya agentligi direktori

Korruptsiyaga qarshi kurashish agentligi direktori Akmal Burhonov agentlikning 2021 yildagi faoliyati yuzasidan jamoatchilik oldida hisobotida mahalliy hokimliklarning byudjetdan orttirilgan mablag'larini ochiklash kerak bo'lsa, javobgarlik belgilash kerakligi borasida gapirdi. Bu haqda “Bugun.uz” muxbiri xabar qildi.
“xorij tajribasida ham korruptsiyaning eng katta dushmani bu ochiqlik. Ochiqlamayaptimi, demak, korruptsiyaviy omil bor, qaerdadir ko'proq oyligini yashiryapti yoki jamg'armadan maqsadsiz sarflayotganini ko'rish mumkin. Oddiy misol, Prezidentning qarori bilan mahalliy hokimliklar byudjetdan orttirilgan mablag'larni qaerga yo'naltirishini e'lon qilishi belgilandi.
Shundan keyin, avtomobil sotib olish, hokimiyatni ta'mirlash va boshqa-boshqalar keskin kamaydi. Endi ularga yo'naltiriladigan sarf-harajat ijtimoiy-infratuzilmaga yo'naltirilayotganini ko'rishimiz mumkin.
Chunki hammasi ochiq bo'lyapti, ozgina ‘remont’ga sarflasa yoki avtomashina sotib olsa, ijtimoiy tarmoqlarda jurnalistlar tomonidan keskin e'tiroz bildirilayotgani uchun ular ham ertaga ko'radi deb, ko'proq ijtimoiy yo'nalisha yo'naltirtirishyapti. O'ylaymanki, biz agar ochiqlashga javobgarlik belgilaydigan bo'lsak (hozir majburiy), yanada ko'prok o'zining samarasini beradi”, — Korruptsiyaga qarshi kurashish agentligi direktori.
Eslatib o'tamiz, avvalroq O'zbekistonda so'nggi 2 yilda korruptsiya shaklida talon-toroj qilingan byudjet mablag'lari miqdori ochiqlangandi. Shuningdek, O'zbekistonda noqonuniy o'tkazilgan tenderlar sabab davlat byudjetiga qancha zarar yetkazilgani ma'lum qilingandi.